## Obrázok, na ktorom je text, osoba, animák, ošatenie  Automaticky generovaný popisTlačová správa

**Piešťany sa zatrasú. Od smiechu.**

Bratislava, 18. apríl 2024 **- Známy slovenský herec Jozef Vajda sa chystá oživiť kúpeľné mesto Piešťany humorom a smiechom. Od 16. do 19. augusta sa tu odohrá Festival zábavy - Piešťanské zábaly, veľkolepé 4-dňové divadelné podujatie s bohatým programom pre všetky generácie. Počas festivalu sa v Piešťanoch vystrieda vyše 60 známych hercov a herečiek, ktorí odohrajú viac ako 40 predstavení. Aktuálny program je zverejnený na stránke** **www.piestanskezabaly****.**

Prezident festivalu Jozef Vajda prezrádza dôvod, prečo sa rozhodol usporiadať festival práve v Piešťanoch : *„Piešťany sú blízke môjmu srdcu. Môj život je s nimi úzko spätý. Narodila sa mi tu dcéra a ja som sa tu oženil. Mám pocit, že toto miesto, toto mesto, si takýto festival zaslúži. Navyše si myslím, že Piešťany milujú všetci.“*

Program festivalu ešte nie je uzavretý, ale teraz je už jasné, že v kúpeľnom meste sa ukážu slovenské herecké špičky v tých najzábavnejších komédiách. Predstavenia sa budú odohrávať na 10 pódiách. Niektoré z nich budú v centre mesta, iné na kúpeľnom ostrove, v prírodnom kine, v Dome umenia, na kúpalisku Eva, v Hudobnom pavilóne a na mnohých iným miestach v mestskom parku.

Festival otvorí veľký pouličný komediantský sprievod s bubeníkmi, akrobatmi, umelcami, tanečníkmi, miestnymi športovcami, ktorý vyvrcholí na Winterovej ulici veľkou vizuálnou show.

*„Počas festivalu sa okrem divadelných predstavení môžete tešiť aj na koncerty, v ktorých budú hrať a spievať aj moje kolegyne alebo kolegovia. Som rád, že obohatia festival aj svojím hudobným umením,“* hovorí Jozef Vajda, prezident festivalu. Na hudobných pódiách sa vystrieda Dominika Kavaschová (Morena), Daniel Fischer, Lukáš Dóza, Daniel Žulčák (OVJ), Juraj Bača (Partyband), Barbora Švidraňová, Marián Labuda ml. (Trezor) a mnohí ďalší...

Momentálne sa postupne finalizuje program divadelných predstavení, ale prezident festivalu Jozef Vajda prezrádza, že sa zároveň pripravuje aj veľa sprievodných podujatí, workshopov, pouličných atrakcií a tvorí sa sekcia zameraná aj na najmladších, takže na svoje si prídu aj rodiny s deťmi. Okrem divadelného umenia, festival prinesie do Piešťan aj výtvarné umenie formou zaujímavých vernisáží diel slovenských autorov.

Festival zábavy - Piešťanské zábaly sľubuje nezabudnuteľný zážitok plný humoru a smiechu pre celú rodinu *„My divadelníci chceme roznášať dobrú náladu a pohodu, veríme, že sa nám to podarí a spestríme leto všetkým, ktorí sa prídu na nás pozrieť.“*

Lístky na festival sú už v predaji prostredníctvom siete Predpredaj.sk.

**Neváhajte a už teraz si zabezpečte lístky na toto jedinečné podujatie!**

Viac informácií:

www.piestanskezabaly.sk

Facebook: Festival zábavy Piešťanské zábaly

Instagram: festival\_piestanskezabaly

Predaj lístkov: predpredaj.sk